CELEX: 62013TA0208
Language: hu
Date: 2016-06-28 00:00:00
Title: T-208/13. sz. ügy: A Törvényszék 2016. június 28-i ítélete – Portugal Telecom kontra Bizottság („Verseny — Kartellek — A portugál és a spanyol távközlési piac — A Vivo brazil mobiltelefon-szolgáltatóban a Portugal Telecomot megillető részesedés Telefónica általi megszerzéséről szóló szerződésbe illesztett, az ibériai piacra vonatkozó versenytilalmi kikötés — Az »a jogszabályok által megengedett mértékben« fordulatból eredő jogi biztosíték — Indokolási kötelezettség — Cél általi jogsértés — Járulékos korlátozás — Potenciális verseny — Hatás általi jogsértés — A bírság összegének kiszámítása — Tanúk kihallgatása iránti kérelem”)

8.8.2016   
            
            
               HU
            
            
               Az Európai Unió Hivatalos Lapja
            
            
               C 287/18
            
         A Törvényszék 2016. június 28-i ítélete – Portugal Telecom kontra Bizottság
   (T-208/13. sz. ügy) (1)
   
   ((„Verseny - Kartellek - A portugál és a spanyol távközlési piac - A Vivo brazil mobiltelefon-szolgáltatóban a Portugal Telecomot megillető részesedés Telefónica általi megszerzéséről szóló szerződésbe illesztett, az ibériai piacra vonatkozó versenytilalmi kikötés - Az »a jogszabályok által megengedett mértékben« fordulatból eredő jogi biztosíték - Indokolási kötelezettség - Cél általi jogsértés - Járulékos korlátozás - Potenciális verseny - Hatás általi jogsértés - A bírság összegének kiszámítása - Tanúk kihallgatása iránti kérelem”))
   (2016/C 287/21)
   Az eljárás nyelve: portugál
   
      Felek
   
   
      Felperes: Portugal Telecom SGPS, SA (Lisszabon, Portugália) (képviselők: N. Mimoso Ruiz és R. Bordalo Junqueiro ügyvédek)
   
      Alperes: Európai Bizottság (képviselők kezdetben: C. Giolito, C. Urraca Caviedes és T. Christoforou, később: Giolito, Urraca Caviedes és P. Costa de Oliveira, meghatalmazotti minőségben, segítőjük: M. Marques Mendes ügyvéd)
   
      Az ügy tárgya
   
   Elsődlegesen az EUMSZ 101. cikk alkalmazására vonatkozó eljárásban (COMP/39.839 – Telefónica/Portugal Telecom ügy) 2013. január 23-án hozott C (2013) 306 final bizottsági határozat megsemmisítése iránti kérelem, másodlagosan pedig a bírság csökkentése iránti kérelem.
   
      Az ítélet rendelkező része
   
   
               1)
            
            
               A Törvényszék az EUMSZ 101. cikk alkalmazására vonatkozó eljárásban (COMP/39.839 – Telefónica/Portugal Telecom ügy) 2013. január 23-án hozott C (2013) 306 final bizottsági határozat 2. cikkét megsemmisíti abban a részében, amelyben az a Portugal Telecom SGPS, SA-val szemben kiszabott bírság összegét 12 290 000 euróban állapítja meg, amennyiben ez az összeg az eladásoknak az Európai Bizottság által figyelembe vett értéke alapján került megállapításra.
            
         
               2)
            
            
               A Törvényszék a keresetet ezt meghaladó részében elutasítja.
            
         
               3)
            
            
               A Portugal Telecom SGPS maga viseli saját költségeinek háromnegyed részét, valamint a Bizottság költségeinek egynegyed részét. A Bizottság maga viseli saját költségeinek háromnegyed részét, valamint a Portugal Telecom SGPS költségeinek egynegyed részét.
            
         
      (1)  HL C 164., 2013.6.8.